ช่วงเดือนสคหรือกยมีการกินยาคุมฉุกเฉินค่ะ ทำให้หลังจากนั้นประจำเดือนมาตรงกันตลอด คือวันที่25 แต่ช่วงเดือนธคที่ผ่านมา ประจำเดือนไม่มาค่ะ วันที่27เลยซื้อที่ตรวจแบบจุ่มมาตรวจ ผลขึ้นเป็นขีดเดียว หลังจากนั้นวันที่1ซึ่งครบ1สัปดาห์ที่ประจำเดือนไม่มา จึงซื้อที่ตรวจมาตรวจอีก ก็ขึ้นขีดเดียวเหมือนเดิม ตอนนี้มีอาการปัสสาวะกระปริบกระปรอย ปวดท้องเหมือนจะถ่ายอุจจาระแต่ก็ถ่ายไม่ออกค่ะ แต่เดือนที่ผ่านมาไม่มีอาการเหมือนประจำเดือนจะมาเลย นอกจากกินเยอะขึ้น อยากทราบว่าจะตั้งครรภ์มั้ยคะ (เวลามีเพศสัมพันธ์มีการสอดใส่โดยไม่สวมถุงยางอนามัยบ้างค่ะ แต่ไม่ได้หลั่ง และทุกครั้งสวมถุงยางอนามัยเพื่อป้องกันตลอดค่ะ)
สวัสดีค่ะยาคุมกำเนิดฉุกเฉินทานเพื่อป้องกันการตั้งครรภ์หลังมีเพศสัมพันธ์แบบที่ไม่ได้คุมกำเนิด หรือเกิดความผิดพลาดจากการคุมกำเนิดด้วยวิธีอื่น มีประสิทธิภาพสูงสุดหากทานภายใน 72 ชม. หลังมีเพศสัมพันธ์ไม่ควรทานยาคุมกำเนิดฉุกเฉินแทนยาคุมกำนิดแบบ 21 หรือ 28 เม็ด เพราะมีผลข้างเคียงรบกวนฮอร์โมนเพศสูง ส่งผลให้ประจำเดือนมาผิดปกติได้โดยทั่วไป หากตรวจการตั้งครรภ์โดยใช้ที่ตรวจการตั้งครรภ์ในผู้ที่ประจำเดือนมาค่อนข้างสม่ำเสมอ ควรตรวจเมื่อประจำเดือนขาดหนึ่งสัปดาห์ หากผลตรวจไม่พบการตั้งครรภ์และมีความเสี่ยงที่จะตั้งครรภ์ ให้ตรวจซ้ำอีกหนึ่งสัปดาห์ถัดมา หากผลตรวจไม่พบการตั้งครรภ์อีก และประจำเดือนยังไม่มา ควรไปพบแพทย์เพื่อตรวจเพิ่มเติมค่ะ